Il-coach ta' Juventus Andrea Pirlo irid jara l-kundizzjonijiet fiżiċi tad-difensur internazzjonali Taljan Leonardo Bonucci wara li jumejn ilu kellu joħroġ fil-75 minuta fil-logħba kontra Verona li spiċċat fi draw ta' 1-1. Kien id-difensur żagħżugħ Gianluca Frabotta li daħal jilgħab minflok il-plejer li s-soltu jilgħab bin-numru 19. Fl-ewwel testijiet li sarulu mit-tobba tal-klabb, ġie stabbilit li Bonucci seta' lewa ftit siequ għalkemm Pirlo ma riedx jieħu riskji żieda hekk kif it-tim imissu jilgħab kontra Barcelona fil-fażi tal-gruppi tal-UEFA Champions League. Matul dan l-istaġun, Bonucci lagħab erba' partiti maċ-champions Taljani u skorja gowl wieħed.